《西极天马歌》
明代·释宗泐

天马来，自西极。流汗沟朱蹄踏石，眴目径度流沙碛。

天子见之心始降，九州欲省民痍疮。宛王何人敢私有，贰师城坚亦难守。

等閒骑向瑶池前，周家八骏争垂首。天闲饱秣玉山禾，苜蓿春来亦渐多。

感君意气为君死，一日从君行万里。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。